+h0020007 - kga
                                   udskrift
                                       af
                    sø- & handelsrettens dombog
                                  ____________
den 1. december 2006 blev af retten i sagen
h-20-06
klaus riskær pedersen
(advokat arvid andersen)
  mod
1) esplanaden holding a/s
2) advent international ltd
3) lehman brothers comm. fund
4) john helmsøe-zinck
5) john bernstein
6) murat erkurt
7) john mcevoy
8) massimo giovanni preltz oltramonti
9) gunnar rydning
(alle advokat morten ulrich)
10) advokat kurt skovlund
(advokat morten samuelsson)
11) statsautoriseret revisor klaus honoré
(advokat oluf engell
v/ advokat julie arnth jørgensen)
afsagt sålydende
                                     d o m:
                                       - 2 -
indledning og påstande
under denne sag har klaus riskær pedersen rejst krav om, at de sagsøgte skal
betale 19.832.800 kr., idet han har gjort gældende, at de sagsøgte har handlet
erstatningspådragende som følge af, at hans aktietegningsretter blev annulleret i
forbindelse med likvidationen af cybercity holding a/s (herefter cybercity hol-
ding).
spørgsmålet om, hvorvidt klaus riskær pedersens eventuelle krav er præklude-
ret i medfør af aktieselskabslovens § 123, stk. 2, er udskilt til særskilt behand-
ling i medfør af retsplejelovens § 253.
klaus riskær pedersen har nedlagt påstand om, at sagen fremmes til fortsat
behandling.
sagsøgte 1-10 esplanaden holding a/s, advent international ltd, lehman
brothers comm. fund, john helmsøe-zinck, john bernstein, murat erkurt, john
mcevoy, massimo giovanni preltz oltramonti, gunnar rydning, advokat kurt
skovlund har nedlagt påstand om frifindelse.
sagsøgte 11 statsautoriseret revisor klaus honoré har nedlagt påstand om afvis-
ning, alternativt frifindelse.
sagens omstændigheder
1. sagens parter
klaus riskær pedersen var i 1995 med til at etablere cybercity aps, som driver
virksomhed i form af udvikling og salg af internettjenester, bredbånds- og net-
værksbaserede løsninger til såvel privatmarkedet som til erhvervskunder. sel-
skabet er senere omdannet til et aktieselskab og vil derfor i det følgende blive
benævnt cybercity a/s. klaus riskær pedersen var direktør for selskabet indtil
2000, hvor det blev solgt til cybercity holding, der var ejet af en gruppe danske
og udenlandske institutionelle investorer. ved salget fratrådte klaus riskær pe-
dersen som direktør og blev i stedet antaget som konsulent. den 2. februar
2003 trådte cybercity holding i likvidation. selskabet skiftede samtidig navn til
finansieringsselskabet af 1. januar 2000 a/s, men vil i det følgende blive be-
nævnt cybercity holding.
ved kapitaludvidelser i cybercity a/s ultimo 2002 og primo 2003 blev sagsøgte
1, esplanaden holding a/s, medejer af selskabet med en ejerandel på 13 %.
                                       - 3 -
den 9. december 2003 købte esplanaden holding a/s de resterende aktier i cy-
bercity a/s af cybercity holding.
sagsøgte 2, advent international ltd, der rettelig er et public limited company
(herefter benævnt advent), er et selskab, der administrerer midler for en række
internationale fonde og investorer. selskabet var medejer af cybercity holding
og er tillige medejer af esplanaden holding.
sagsøgte 3, lehman brothers communications fund, (herefter benævnt lehman
bros.) er på samme måde som advent betegnelsen for en række internationale
private equity fonde og investorer. lehman bros. var ikke medejer af cybercity
holding, men havde ydet selskabet et konvertibelt obligationslån. lehman bros.
er medejere af esplanaden holding.
sagsøgte 4, john helmsøe-zinck, er bestyrelsesformand i såvel cybercity a/s
som esplanaden holding a/s. han var tillige bestyrelsesformand i cybercity hol-
ding.
sagsøgte 5, john bernstein, sagsøgte 8, massimo giovanni preltz oltramonti, og
sagsøgte 9, gunnar rydning, er bestyrelsesmedlemmer i såvel cybercity a/s
som esplanaden holding a/s og var endvidere bestyrelsesmedlemmer i cyberci-
ty holding.
sagsøgte 6, murat erkurt, er bestyrelsesmedlem i såvel cybercity a/s som
esplanaden holding a/s.
sagsøgte 7, john mcevoy, er bestyrelsesmedlem i cybercity a/s og var medlem
af cybercity holdings bestyrelse.
sagsøgte 10, advokat kurt skovlund, i det følgende benævnt likvidator, var li-
kvidator i cybercity holding.
sagsøgte 11, statsautoriseret revisor klaus honoré, i det følgende benævnt revi-
sor, var revisor for såvel cybercity holding, cybercity a/s som esplanaden hol-
ding a/s.
2. salget af cybercity a/s til advent/cybercity holding i 2000
den 15. marts 2000 blev der mellem cybercity holding som køber, advent som
medejer af cybercity holding og fonden af 1. december 1997 (riskærfonden),
                                       - 4 -
aps kbus 17, nr. 1199 (kbus) og baltic internet group b.v. (big) som sælgere
m.fl. indgået en share sale and purchase/share subscription and redemption
agreement vedrørende cybercity holdings køb af cybercity a/s.
købesummen for cybercity a/s var 60 mio. usd, heraf skulle 20 mio. usd ”be
effected and settled by way of the capital increase and redemption as set out in
sections …”, 15 mio. usd skulle betales den 31. marts 2001, mens resten, den
såkaldte 3. tranche, 25 mio. usd, skulle betales “at the time advent exits its
investment in cybercity [a/s]. in this context exit shall be defined as (i) a trade
sale of all or part of [cybercity a/s] or [cybercity holding] or (ii) a sale of
shares in [cybercity a/s] or [cybercity holding] following a listing of [cybercity
a/s] or [cybercity holding] from which the net cash proceeds in both the cases
(i) and (ii) are greater than usd 68,750,000. if the net cash proceeds are less
than usd 68,750,000 but greater than usd 43,750,000 any amount exceeding
usd 43,750,000 up to an amount of usd 68,750,000 shall be paid to big. any
amount exceeding usd 68,750,000 shall be for the benefit of advent.”
hvis advent ikke foretog exit som nævnt, skulle den 3. tranche forrentes fra 31.
december 2003 med 15 % med tillæg af inflationsraten.
3. klaus riskær pedersens tegningsretter
i forbindelse med aktieoverdragelsesaftalen blev der mellem cybercity a/s og
klaus riskær pedersen indgået en konsulentaftale, hvorefter han skulle ”provide
cybercity and cybercity’s new management team and new owners with ongoing
advisory and consulting services..”. honoraret blev fastsat til 150.000 kr. pr.
måned. som et led i honoreringen var klaus riskær pedersen omfattet af et ak-
tietegningsprogram.
tegningsprogrammet fulgte af beslutning truffet den 24. marts 2000 af general-
forsamlingen for cybercity holding om at udstede tegningsretter (warrants) for
indtil nom. kr. 237.668 aktier til medarbejdere i og visse nøglepersoner i forhold
til cybercity holding og/eller dets datterselskab. klaus riskær pedersen tegnede
ca. ¾ heraf, eller nom. kr. 182.231.
af bilag 1 til vedtægterne for cybercity holding fremgik bl.a., at hver tegnings-
ret gav ret til at tegne en aktie i cybercity holding à nominelt dkk 1 til dkk
222,35 pr. aktie svarende til aktiens markedskurs på tegningsretternes udste-
delsestidspunkt, og at tegningsretterne kunne udnyttes til tegning af aktier i sel-
skabet i perioden 24. juni 2003 til 15. juli 2003. endvidere fremgik følgende:
                                         - 5 -
”5. retsstilling ved fusion, spaltning, likvidation, aktieombytning og salg af sel-
skabet
5.1. såfremt selskabets generalforsamling eller bestyrelse beslutter
    •   at likvidere selskabet
    •   …
    har tegnerne på selskabets forlangende eller på forlangende af en person
    udpeget af selskabet pligt til efter selskabets eller den udpegede persons
    valg at:
   •    sælge tegningsretterne eller aktier tegnet i henhold til nuværende teg-
        ningsretter til selskabet eller til en person udpeget af selskabet til mar-
        kedskursen,
   •    …
såfremt tegningsretterne ikke sælges eller udnyttes på selskabets forlangende
eller på forlangende af en person udpeget af selskabet inden 14 dage, bortfalder
tegningsretterne.
…
tegningsretternes eller aktiernes markedskurs i forbindelse med en sådan trans-
aktion skal fastsættes af selskabets revisor eller anden sagkyndig udpeget af
selskabets bestyrelse. …”
af klaus riskær pedersens tegningsretsaftale fremgik, at han erklærede at ac-
ceptere de vilkår, der var nævnt i bilag 1 til cybercity holdings vedtægter.
klaus riskær pedersen blev på tildelingstidspunktet beskattet af værdien af teg-
ningsretterne sat til ca. 4,5 mio. kr.
samme dag, den 24. marts 2000, blev der mellem klaus riskær pedersen og
cybercity a/s indgået en aftale, hvorefter cybercity a/s på nærmere bestemte
vilkår kunne tilbagekøbe op til en tredjedel af de tildelte tegningsretter. retten
blev senere udnyttet, idet selskabet i april/maj 2001 tilbagekøbte 1/6 af teg-
ningsretterne, således at klaus riskær pedersens beholdning herefter udgjorde
151.859 tegningsretter.
4. konvertible obligationslån
                                        - 6 -
cybercity holding optog flere konvertible obligationslån, bl.a. med lehman bros.
som långiver. lånene androg i alt 441 mio. kr. ifølge bilag 3 til vedtægterne for
cybercity holding blev de konvertible obligationslån udstedt på vilkår bl.a., at de
ikke kunne indløses af selskabet eller långiver før 2. januar 2100, idet selskabets
likvidation dog ville udgøre forfaldsgrund, og at obligationen blev tilskrevet rente
med 5 % årligt, idet rente fra udstedelsen til 31. december 2006 dog først for-
faldt til betaling 31. december 2006.
5. likvidationen af cybercity holding
den 3. februar 2003 besluttede generalforsamlingen at lade cybercity holding
træde i likvidation. advokat kurt skovlund blev valgt til likvidator.
i en e-mail af 10. marts 2003 til likvidator protesterede klaus riskær pedersen
mod likvidationen, ligesom han tog forbehold om at rejse krav som kreditor i
selskabet samt erstatningskrav over for likvidator, idet han mente, at likvidatio-
nen medførte tab for ham, navnlig i det tilfælde, hvor cybercity a/s blev solgt
under markedsprisen. i en e-mail af 7. april 2003 til likvidator meddelte klaus
riskær pedersen, at han rejste krav, og at han i øvrigt snarest ville indlede rets-
lige skridt.
i et brev af 22. april 2003 besvarede likvidator klaus riskær pedersens e-mail. i
brevet afviste likvidator at klaus riskær pedersen havde grundlag for noget krav
mod cybercity holding: ”hvorfor jeg under henvisning til aktieselskabslovens §
123, stk. 2, skal meddele dem, at jeg ikke kan anerkende, at de har krav mod
[cybercity holding] i likvidation. såfremt de ønsker at anfægte min afgørelse,
må de indbringe spørgsmålet for skifteretten senest 3 måneder fra afsendelse af
denne skrivelse. for den gode ordens skyld citerer jeg aktieselskabslovens §
123, stk. 2, der er sålydende: …”
samme dag, den 22. april 2003, afgav likvidator påkrav til klaus riskær peder-
sen om at overdrage tegningsretterne til boet:
”as liquidator in the above company i hereby with reference to the articles of
association, schedule 1, article 5.1., first “dot”, request on behalf of the compa-
ny that you sell and transfer your warrants.. at the price defined in article 5.1.
(4). said price has been calculated by the auditor of the company in the enclo-
sed letter dated 16 april 2003 to nil.”
                                         - 7 -
af statsautoriseret revisor klaus honorés vurderingsrapport af 16. april 2003
fremgik, at værdien af cybercity holding blev opgjort til forskellen mellem vær-
dien af aktiverne og passiverne. aktiverne, der bestod i 87 % af aktiekapitalen i
cybercity a/s, blev opgjort til mellem 87 og 233 mio. kr. passiverne blev, incl.
selskabets konvertible obligationslån på 441 mio. kr., opgjort til 445 mio. kr.
værdien af aktierne i cybercity holding blev herefter opgjort til mellem -212 og
-358 mio. kr., eller pr. aktie mellem -202 og -342 kr. værdien af tegningsretter-
ne blev herefter - ved anvendelse af black-scholes-modellen - vurderet til 0 kr.
i en e-mail af samme dag protesterede klaus riskær pedersen imod overdragel-
sen af tegningsretterne. klaus riskær pedersen gentog, at han ville tage skridt
til at anlægge sag, at han ville rejse krav mod likvidator, ligesom han advarede
imod at lægge vægt på revisors vurderingsrapport, som han beskrev som fejlbe-
hæftet. den efterfølgende korrespondance mellem likvidator og klaus riskær
pedersen resulterede i, at likvidator den 7. maj 2003 meddelte klaus riskær pe-
dersen, at tegningsretterne var bortfaldet.
i en e-mail af 14. maj 2003 varslede klaus riskær pedersen på ny sagsanlæg
”inden proklamafristens udløb”. klaus riskær pedersen indbragte imidlertid ikke
likvidators afgørelse for skifteretten. fristen i aktieselskabslovens § 123, stk. 2,
udløb den 22. juli 2003. den 17. juni 2005 blev denne sag anlagt.
for de ansatte i cybercity a/s, der havde haft tegningsretter i cybercity hol-
ding, blev der oprettet et nyt tegningsprogram, således at de blev tildelt teg-
ningsretter i esplanaden holdning med tilsvarende andele, som de havde haft i
cybercity holding. klaus riskær pedersen var ikke omfattet af det nye program.
6, købstilbud på aktierne i cybercity a/s
i en e-mail af 6. maj 2003 fremsatte klaus riskær pedersen på vegne af en
række unavngivne potentielle købere et betinget tilbud om at købe cybercity
holdings aktier i cybercity a/s for 68.750.000 usd. i en e-mail af 8. maj 2003
oplyste likvidator, at tilbuddet ville blive forelagt aktionærerne. likvidator anmo-
dede samtidig om skriftlig dokumentation for, at de pågældende købere var i
stand til at opfylde tilbuddet.
den 10. juli 2003 fremsatte selskabet techno tree limited et betinget tilbud om
at købe cybercity holdings aktier i cybercity a/s. tilbuddet var ligeledes på
68.750.000 usd. klaus riskær pedersen var tilknyttet techno tree limited som
rådgiver i forbindelse med tilbuddet. i et brev af 22. juli 2003 anmodede likvida-
                                        - 8 -
tor techno tree limited om yderligere oplysninger, herunder om klaus riskær
pedersens rolle.
på ekstraordinære generalforsamlinger i efteråret 2003 besluttede aktionærerne
at afslå salg af aktierne til techno tree limited og at godkende salg til esplana-
den holding. aktionærer og bestyrelsesmedlemmer i esplanaden holding var i de
væsentlige de samme som i cybercity holding.
det var et led i salget til esplanaden holding, at esplanaden holdning påtog sig
en betinget betalingsforpligtelse på 12,5 mio. kr. over for riskærfonden med
henblik på at frigøre cybercity holding for sine forpligtelser i medfør af den op-
rindelige aktieoverdragelsesaftale vedrørende betaling af den 3. tranche. espla-
naden holding betalte 234 mio. kr. for aktierne i cybercity a/s. beløbet blev
brugt til at indfri en del af cybercity holdings konvertible obligationsgæld, mens
resten, ca. 207 mio. kr. blev eftergivet. forud for likvidationen havde cybercity
holdings egenkapital været negativ med ca. 210 mio. kr. gældseftergivelsen
medførte, at likvidationen resulterede i et overskud på 1.000 kr.
cybercity a/s blev i foråret 2005 solgt til sonofon for 1,385 mia. kr.
likvidationen af cybercity holding blev afsluttet pr. 30. december 2003, og sel-
skabet blev opløst samme dag.
procedure
klaus riskær pedersen har anført, at de sagsøgte har handlet erstatningspådra-
gende over for ham ved at gennemføre likvidationen af cybercity holding.
likvidationen blev gennemført, uden at der blev taget hensyn til klaus riskær
pedersens interesser.
der er et betydeligt personsammenfald mellem bestyrelsen i cybercity holding
og bestyrelsen af køberselskabet, esplanaden holding. i stor udstrækning er der
endvidere tale om samme ejerkreds på begge sider af handlen.
likvidationen og salget af cybercity a/s var til fordel for advent. de to første
rater af købesummen på 60 mio. usd var blevet betalt, men den tredje del skul-
le først betales, hvis advent foretog ”exit”. advent havde således et incitament
til at undgå ”exit”.
                                        - 9 -
der forelå tilbud om køb fra tredjepart på 68.750.000 usd, uden at det blev un-
dersøgt nærmere. dette skal ses i forhold til, at likvidationen resulterede i en
udlodning på 1.000 kr.
under disse omstændigheder blev klaus riskær pedersen stillet over for krav om
at tilbagesælge sine tegningsretter. han havde langt de fleste tegningsretter,
men blev ikke, som det skete for medarbejderne i cybercity a/s, tildelt teg-
ningsretter i det nye selskab. ved likvidationen ramte man reelt kun én, klaus
riskær pedersen.
når der er tale om, at man reelt sælger til sig selv, må det kræves, at man
handler omsorgsfuldt og loyalt over for klaus riskær pedersen. likvidation er
ikke en almindelig driftsmæssig disposition. de, der har truffet beslutning om
likvidationen, har grebet ind i en kontraktrelation for så vidt angår klaus riskær
pedersens rettigheder.
det konvertible lån kunne blive stående i mere end 100 år. der var ingen grund
til at træde i likvidation og dermed fremkalde en situation, hvor man skulle indfri
forpligtelsen, medmindre formålet var at hægte klaus riskær pedersen af. kurt
skovlunds svar til techno tree giver fornemmelsen af, at man var meget inte-
resseret i klaus riskær pedersens rolle.
man kunne have forhandlet sig frem til en løsning med riskærfonden uden at
træde i likvidation.
i marts 2000 gav advent 60 mio. usd for cybercity a/s. black scholes-
modellen ville på daværende tidspunkt have ført til en værdi af aktierne på 0 kr.,
så den model siger ikke noget om tegningsretternes reelle værdi. i 2003 gav
man ikke noget, da man solgte til sig selv, men i foråret 2005 solgte man sel-
skabet for over 1,3 mia. kr. likvidationen hindrede klaus riskær pedersen i at
blive aktionær. det er det, der førte til tabet.
aktionærerne og bestyrelsesmedlemmerne bærer et direkte ansvar for den truf-
ne beslutning. der er også et ansvar for likvidator og revisor. der er ikke tale om
et subsidiært eller afledet ansvar. dispositionen er foretaget af aktørerne og har
ikke noget med cybercity holding at gøre. det direkte ansvar er ikke omfattet af
aktieselskabslovens § 123, stk. 2, der alene prækluderer krav, der påhviler sel-
skabet. ansvaret for de sagsøgte følger af aktieselskabslovens §§ 140-142. de
sagsøgte 1-9 er ansvarlige ved at gå ind på advents plan om at søge at undgå at
betale 3. tranche. likvidator er ansvarlig ved ikke at indhente alternative tilbud.
                                       - 10 -
revisor er ansvarlig ved ukritisk at lægge til grund, at man uden videre indfrier
et lån.
de sagsøgte er derfor ikke frigjort fra deres mulige erstatningsansvar allerede
som følge af likvidationen eller som følge af, at klaus riskær pedersen ikke an-
lagde sag i henhold til aktieselskabslovens § 123, stk. 2.
der kan ikke blive tale om afvisning, da det ikke er et formalitetsspørgsmål, der
er til afgørelse.
sagsøgte 1-9 har anført, at klaus riskær pedersens krav opstår som følge af
likvidationens gennemførelse. kravet skulle derfor have været rejst mod boet.
da dette ikke er sket, er kravet prækluderet. et prækluderet krav kan ikke gen-
opstå over for tredjemand.
aktieselskabslovens § 140 m.fl. forudsætter et selvstændigt ansvarsgrundlag.
beslutningen om likvidation kan imidlertid ikke være ansvarspådragende for be-
styrelsen m.fl. det er fuldstændigt lovligt at træffe beslutning om likvidation. det
kan heller ikke udgøre et tab, at man får markedskursen, for det er i overens-
stemmelse med aftalegrundlaget. af bilag 1 til vedtægterne for cybercity hol-
ding fremgår således, at tegneren i visse tilfælde på selskabets forlangende skul-
le sælge tegningsretterne til markedskursen. klaus riskær pedersen har ved
tegningen skrevet under på, at han accepterede de pågældende vilkår. der er
således ingen økonomisk skadesvirkning for klaus riskær pedersen.
der er uenighed om, hvad markedskursen var i 2003. kursen kunne imidlertid
have været fastlagt under en sag mod boet, ligesom man kunne have inddraget
forudsigelser om fremtidige værdistigninger.
det bestrides, at likvidationen alene blev gennemført for at komme af med klaus
riskær pedersen. situationen var den, at egenkapitalen var negativ med 210
mio. kr., og man kunne ikke få den konvertible långiver til at være aktionær, så
længe der var et uafklaret forhold til riskærfonden. man kunne derfor ikke gen-
nemføre en rekonstruktion uden at likvidere cybercity holding. likvidationen var
nødvendig.
det konvertible obligationslån skulle ikke nødvendigvis stå frem til år 2100. der
var væsentlige undtagelser hertil.
techno tree limited besvarede aldrig likvidators berettigede spørgsmål.
                                          - 11 -
ved ikke at anlægge sag mod likvidationsboet har klaus riskær pedersen afskå-
ret sig fra at få prøvet sit krav og dermed selv fremkaldt den evt. tabsforvolden-
de situation. klaus riskær pedersen kan ikke først frigøre hovedskyldneren og
derefter søge et evt. krav indtalt overfor tredjemænd, hvis hæftelse er subsidi-
ær.
sagsøgte 1-9 har i øvrigt tilsluttet sig det af de øvrige sagsøgte anførte.
likvidator har anført, at klaus riskær pedersens aftale om tegningsretterne var
indrettet sådan, at han kunne unddrages sin mulige aktionærstatus på forlan-
gende af selskabet, idet selskabet kunne kræve tegningsretterne tilbageoverdra-
get til markedskursen i tilfælde af likvidation. hvis han har lidt et tab på grund-
lag af en forkert værdiansættelse, kunne han have rejst kravet mod selskabet
for at få fastslået den rette ansættelse.
likvidators hæftelse er subsidiær i forhold til selskabets hæftelse. ved at undlade
at anlægge sag mod selskabet har klaus riskær pedersen forhindret likvidator i
at opnå friholdelse hos selskabet. hvis likvidator bliver dømt, har han ingen mu-
lighed for at søge regres over for selskabet.
klaus riskær pedersens undladelse af at anlægge sag ved skifteretten, sådan
som han havde varslet at ville gøre, udgør endvidere en retsfortabende passivi-
tet, der også har virkning over for andre, som kravet måtte blive rejst imod.
undladelsen medfører endvidere, at likvidator bliver frataget muligheden for at
placere tabet dér, hvor det hører hjemme. hvis man giver én solidarisk ansvarlig
saldokvittering, så fanger det også de andre skyldnere. når klaus riskær peder-
sen oversidder proklamafristen bevidst og med vilje, kan han ikke rejse krav
over for likvidator.
likvidator har ikke deltaget i beslutningen om at likvidere cybercity holding.
likvidator har gennemført likvidationen efter aktieselskabslovens regler og efter
de foreliggende aftaler. og efter de foreliggende aftaler måtte likvidator holde
sig til den vurdering, der var foretaget af revisor.
af revisors vurdering fremgår, at der ikke var noget krav mod selskabet. klaus
riskær pedersen har således ikke lidt noget tab.
likvidator har i øvrigt tilsluttet sig det af de øvrige sagsøgte anførte.
                                         - 12 -
revisor har anført, at det krav, klaus riskær pedersen har indtalt under denne
sag, er det samme krav, som han varslede over for selskabet i 2003. klaus
riskær pedersen har ved ikke at anfægte likvidators afgørelse i realiteten accep-
teret, at tegningsrettighederne bortfaldt. da han forsømte at anlægge sag, ac-
cepterede han også at fortabe sit krav mod revisor.
de indsigelser, klaus riskær pedersen har anført i forhold til revisors erklæring
om værdien af tegningsretterne, angår hans forhold til cybercity holding. erklæ-
ringen etablerer ikke noget retsforhold mellem revisor og klaus riskær peder-
sen. det var selskabet, som støttede ret på erklæringen, og det hæfter revisor
ikke for.
da der er tale om oversiddelse af en søgsmålsfrist, er retsvirkningen afvisning.
alternativt påstås frifindelse.
revisor har i øvrigt tilsluttet sig det af de øvrige sagsøgte anførte.
rettens begrundelse og resultat
efter aktieselskabslovens § 116 træffes beslutning om et selskabs opløsning af
generalforsamlingen, medmindre andet er bestemt i lovgivningen. beslutningen
om likvidation kan en lovligt indkaldt generalforsamling træffe på et hvilket som
helst tidspunkt. det kan derfor ikke tillægges betydning, om en likvidation blev
iværksat på et for cybercity holding muligt gunstigt tidspunkt eller et for klaus
riskær pedersen muligt ugunstigt tidspunkt.
ved tildelingen af tegningsretter i cybercity holding accepterede klaus riskær
pedersen, at tildelingen skete på vilkår blandt andre, at selskabet i tilfælde af
likvidation kunne forlange tegningsretterne solgt til selskabet til markedskursen,
og at markedskursen skulle fastsættes af selskabets revisor.
det erstatningskrav, som klaus riskær pedersen har rejst under denne sag, ud-
springer af hans kontraktretlige krav på tegningsretter i cybercity holding, hvil-
ket krav påhviler selskabet og ikke dets aktionærer, bestyrelse, selskabets likvi-
dator eller revisor.
kravet er navnlig støttet på et anbringende om, at den af revisor fastsatte mar-
kedsværdi for selskabet var for lav, hvorved tegningsretterne var uden værdi.
uenigheden mellem likvidator og klaus riskær pedersen baserede sig på størrel-
se af klaus riskær pedersens krav, idet han havde indsigelser imod værdiansæt-
                                         - 13 -
telsen af tegningsretterne. en tvist om et anmeldt kravs størrelse skulle være
rejst under en sag mod likvidationsboet. idet kravet er prækluderet i medfør af
aktieselskabslovens § 123, stk. 2, i forhold til boet, og idet der ikke er godtgjort
andet selvstændigt grundlag end beslutningen om likvidation for at rejse krav
over for aktionærer og bestyrelse, frifindes sagsøgte 1 – 9.
da der ikke er godtgjort, at likvidator og revisor har handlet ansvarspådragende
i forbindelse med deres hverv i forbindelse med likvidationen, vil disse sagsøgte
også være at frifinde.
sagsomkostninger fastsættes i forhold til sagens værdi på knap 20 mio. kr. til i
alt 600.000 kr., som klaus riskær pedersen skal betale til de sagsøgte. heraf
betales til de sagsøgte 1-9, som har været repræsenteret af samme advokat
300.000 kr., mens 150.000 kr. betales til likvidator og 150.000 kr. til revisor.
                          t h i k e n d e s f o r r e t:
esplanaden holding a/s, advent international ltd, lehman brothers comm.
fund, john helmsøe-zinck, john bernstein, murat erkurt, john mcevoy, massimo
giovanni preltz oltramonti, gunnar rydning, advokat kurt skovlund og statsau-
toriseret revisor klaus honoré frifindes.
i sagsomkostninger betaler klaus riskær pedersen 300.000 kr. til esplanaden
holding a/s, advent international ltd, lehman brothers comm. fund, john
helmsøe-zinck, john bernstein, murat erkurt, john mcevoy, massimo giovanni
preltz oltramonti og gunnar rydning, 150.000 kr. til advokat kurt skovlund og
150.000 kr. til klaus honoré.
                                  mette christensen
     hans jørgen nielsen                                          preben sunke
                                          (sign.)
                                       ___ ___ ___
                           udskriftens rigtighed bekræftes
                            p.j.v. sø- og handelsretten, den
